ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός εγγράφων βέβαιης χρονολογίας που
αποδεικνύουν την επταετή συνεχή διαμονή στη
χώρα πολίτη τρίτης χώρας που αιτείται τη χορήγηση άδειας διαμονής για εξαιρετικούς λόγους,
καθώς και στοιχείων που τεκμηριώνουν τη γονική
σχέση πολίτη τρίτης χώρας με τον ανήλικο ημεδαπό, σύμφωνα με τις παρ. 5 και 6 του άρθρου 134
του ν. 5038/2023 (Α’ 81).
Ανακαθορισμός της αρμόδιας αρχής έκδοσης
των αδειών διαμονής που προβλέπονται στις διατάξεις του άρθρου 100 του ν. 5038/2023 (Α’ 81),
καθώς και ρύθμιση ειδικότερων ζητημάτων για
την έκδοσή τους.
Κατάταξη προσωπικού στoν Δήμο Αλίμου,
σύμφωνα με τις διατάξεις του άρθρου  27 του
ν. 5056/2023.
ΑΠΟΦΑΣΕΙΣ
Αριθμ. 75147
(1)
Καθορισμός εγγράφων βέβαιης χρονολογίας που
αποδεικνύουν την επταετή συνεχή διαμονή στη
χώρα πολίτη τρίτης χώρας που αιτείται τη χορήγηση άδειας διαμονής για εξαιρετικούς λόγους,
καθώς και στοιχείων που τεκμηριώνουν τη γονική σχέση πολίτη τρίτης χώρας με τον ανήλικο
ημεδαπό, σύμφωνα με τις παρ. 5 και 6 του άρθρου 134 του ν. 5038/2023 (Α’ 81).
Ο ΥΠΟΥΡΓΟΣ
ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ
Έχοντας υπόψη:
1. Τις διατάξεις:
α) Των παρ. 5 και 6 του άρθρου 134, της παρ. 59 του
άρθρου 176 και του άρθρου 179 του Κώδικα Μετανάστευσης (ν. 5038/2023, Α’ 81),
β) του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
γ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
δ) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους Μεταφορά υπηρεσιών και αρμοδιοτήτων μεταξύ Υπουργείων» (Α’ 119),
ε) του π.δ. 4/2020 «Σύσταση Υπουργείου Μετανάστευσης και Ασύλου, καθορισμός των αρμοδιοτήτων του και
ανακατανομή αρμοδιοτήτων μεταξύ Υπουργείων» (Α’ 4),
στ) του π.δ. 106/2020 «Οργανισμός Υπουργείου Μετανάστευσης και Ασύλου» (Α’ 255),
ζ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130) και
η) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 13).
2. Την υπ’ αρ. 495673/7.11.2023 εισήγηση της Γενικής
Διεύθυνσης Διοικητικών και Οικονομικών Υπηρεσιών
του Υπουργείου Μετανάστευσης και Ασύλου, σύμφωνα με την οποία δεν προκαλείται πρόσθετη δαπάνη σε
βάρος του τακτικού προϋπολογισμού ή του προϋπολογισμού του Προγράμματος Δημοσίων Επενδύσεων,
καθώς η προσαρμογή του ΟΠΣ Μετανάστευση στις προβλέψεις της παρούσας υπουργικής απόφασης εντάσ-
σεται στο έργο «Υπηρεσίες Συντήρησης, Υποστήριξης
και Αναβάθμισης του ΟΠΣ Μετανάστευσης» (κωδικός
ενάριθμος έργου 2023ΣΕ95620008), το οποίο συγχρηματοδοτείται από το Ευρωπαϊκό Ταμείο Ασύλου, Μετα-
νάστευσης και Ένταξης, με συνολικό προϋπολογισμό
έργου, 2.473.800,00 ευρώ, αποφασίζουμε:
Άρθρο 1
Α. Καθορίζουμε τα έγγραφα βέβαιης χρονολογίας που
αποδεικνύουν την επταετή συνεχή διαμονή στη χώρα
πολίτη τρίτης χώρας, ο οποίος αιτείται τη χορήγηση
άδειας διαμονής για εξαιρετικούς λόγους, σύμφωνα
με τις διατάξεις των παρ. 5 και 6 του άρθρου 134 του
ν. 5038/2023 (Α’ 81), ως εξής:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1596
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1596/11.03.2024
- Αποδεικτικά έγγραφα φοίτησης σε εκπαιδευτικά
ιδρύματα στην Ελλάδα των ιδίων ή των τέκνων τους,
- αποδεικτικά υποβολής αιτήματος για χορήγηση τίτλου προσωρινής ή οριστικής διαμονής,
- εγκρίσεις απασχόλησης ή αποδεικτικά υποβολής
αιτήματος για την έγκριση απασχόλησης,
- απορριπτικές αποφάσεις επί αιτήσεων χορήγησης
ή ανανέωσης τίτλου προσωρινής ή μόνιμης διαμονής,
- προηγούμενοι τίτλοι διαμονής οιασδήποτε αρμόδιας
αρχής,
- αντίγραφα φορολογικών δηλώσεων προηγουμένων
ετών, νομίμως υποβληθεισών ή υποβληθεισών εκπροθέσμως εντός του έτους υποχρέωσης υποβολής,
- βεβαίωση απόδοσης αριθμού φορολογικού μητρώου (ΑΦΜ) ή αποδεικτικό απόδοσης Αριθμού Μητρώου
Κοινωνικής Ασφάλισης (ΑΜΚΑ) ή αποδεικτικό απόδοσης
Προσωρινού Αριθμού Μητρώου Κοινωνικής Ασφάλισης
(ΠΑΜΚΑ) ή Προσωρινού Αριθμού Ασφάλισης και Υγειονομικής Περίθαλψης (ΠΑΑΥΠΑ),
- αποδεικτικά ασφάλισης σε ελληνικό οργανισμό κύριας ασφάλισης,
- αντίγραφα βιβλιαρίων υγείας του αιτούντος ή των
τέκνων του,
- λογαριασμοί οργανισμών κοινής ωφέλειας, καθώς
και κινητής ή σταθερής τηλεφωνίας στο όνομα του αιτούντος,
- λογαριασμοί πιστωτικών ιδρυμάτων, τα οποία τελούν
υπό την εποπτεία της Τράπεζας της Ελλάδος,
- αποδείξεις μεταφοράς εμβασμάτων στις χώρες προέλευσης, μέσω πιστωτικών ιδρυμάτων, εταιρειών διαμε-
σολάβησης στη μεταφορά κεφαλαίων, συναλλάγματος
και παρόχων υπηρεσιών πληρωμών, σύμφωνα με τον
ν. 4537/2018 (Α’ 84), η εποπτεία των οποίων ασκείται
από την Τράπεζα της Ελλάδος,
- βεβαιώσεις παρακολούθησης μαθημάτων ελληνικής
γλώσσας από δημόσια εκπαιδευτικά ιδρύματα ή από
Ν.Π.Ι.Δ. που εποπτεύονται από το Υπουργείο Παιδείας,
Θρησκευμάτων και Αθλητισμού,
- δικαστικές αποφάσεις,
- αποφάσεις διοικητικής απέλασης ή επιστροφής οι
οποίες δεν έχουν εκτελεσθεί,
- δηλώσεις ληξιαρχικών γεγονότων,
- έγγραφα από τα οποία προκύπτει η εξέταση ή/και νοσηλεία του αιτούντος σε ελληνικό νοσηλευτικό ίδρυμα,
- συμβολαιογραφικά έγγραφα που συντάχθηκαν παρουσία του αιτούντος,
- απόσπασμα βιβλίου αδικημάτων και συμβάντων τηρούμενο από Αστυνομικό Τμήμα,
- υπηρεσιακά σημειώματα, με τα οποία διατάσσεται
αναχώρηση του αιτούντος από τη χώρα,
- βεβαίωση έκδοσης προσωποποιημένης ηλεκτρονικής κάρτας αστικών συγκοινωνιών,
- πιστοποιητικά εμβολιασμού, τα οποία εκδίδονται
μέσω της Ενιαίας Ψηφιακής Πύλης Δημόσιας Διοίκησης
(gov.gr ΕΨΠ),
- λοιπά έγγραφα που έχουν εκδοθεί από δημόσια αρχή.
Λοιπά ιδιωτικά έγγραφα, πλην των υπεύθυνων δηλώσεων, τα οποία είναι θεωρημένα από συμβολαιογράφο
ή άλλη δημόσια αρχή, ως προς την ημερομηνία έκδοσής
τους ή όταν το ουσιώδες περιεχόμενό τους αναφερθεί
σε δημόσιο έγγραφο ή όταν υπάρξει άλλο γεγονός που
κάνει με ανάλογο τρόπο βέβαιη τη χρονολογία. Η θεώρηση γίνεται με τη σημείωση επάνω στο έγγραφο της
λέξης «θεωρήθηκε» και της χρονολογίας.
Β. Έγγραφα ή στοιχεία που τεκμηριώνουν τη γονική
σχέση με ημεδαπό τέκνο, είναι τα ακόλουθα: α) πιστοποιητικό οικογενειακής κατάστασης και
β) ληξιαρχική πράξη γάμου ή συμφώνου συμβίωσης, ή
αποδεικτικά στοιχεία συμβίωσης των γονέων του τέκνου
ή άσκησης της επιμέλειας αυτού, ή οικονομικής συμμετοχής του αιτούντος στις δαπάνες ανατροφής του τέκνου
ή τεστ δεσοξυριβονουκλεϊκού οξέος (Deoxyribonucleic
Acid - DNA) του τέκνου και των γονέων του από δημόσιο
ή πιστοποιημένο ιδιωτικό εργαστήριο.
Άρθρο 2
Ως έναρξη ισχύος της παρούσας ορίζεται η 31η Μαρτίου 2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Άγιος Ιωάννης Ρέντης, 1 Μαρτίου 2024
Ο Υπουργός
ΔΗΜΗΤΡΙΟΣ ΚΑΙΡΙΔΗΣ
Ι
Αριθμ. οικ. 75166
(2)
Ανακαθορισμός της αρμόδιας αρχής έκδοσης
των αδειών διαμονής που προβλέπονται στις διατάξεις του άρθρου 100 του ν. 5038/2023 (Α’ 81),
καθώς και ρύθμιση ειδικότερων ζητημάτων για
την έκδοσή τους.
Ο ΥΠΟΥΡΓΟΣ ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ
Έχοντας υπόψη:
1. Τις διατάξεις:
α) Της παρ. 63 του άρθρου 176 και του άρθρου 179 του
Κώδικας Μετανάστευσης (ν. 5038/2023, Α’ 81),
β) του άρθρου 2 του ν. 4018/2011 «Αναδιοργάνωση
του συστήματος αδειοδότησης για τη διαμονή αλλοδαπών στη χώρα υπό όρους αυξημένης ασφάλειας,
ρυθμίσεις θεμάτων Οργανισμών Τοπικής Αυτοδιοίκησης και άλλες διατάξεις αρμοδιότητας του Υπουργείου
Εσωτερικών» (Α’ 215),
γ) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
δ) του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
ε) του π.δ. 4/2020 «Σύσταση Υπουργείου Μετανάστευσης και Ασύλου, καθορισμός των αρμοδιοτήτων του και
ανακατανομή αρμοδιοτήτων μεταξύ Υπουργείων» (Α’ 4),
στ)  του π.δ. 106/2020 «Οργανισμός Υπουργείου Μετανάστευσης και Ασύλου» (Α’ 255),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1596/11.03.2024
στ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130) και
ζ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 13).
2. Την υπ’ αρ. 495658/7.11.2023 εισήγηση της Γενικής
Διεύθυνσης Διοικητικών και Οικονομικών Υπηρεσιών
του Υπουργείου Μετανάστευσης και Ασύλου, σύμφωνα με την οποία δεν προκαλείται πρόσθετη δαπάνη σε
βάρος του τακτικού προϋπολογισμού ή του προϋπολογισμού του Προγράμματος Δημοσίων Επενδύσεων,
καθώς η προσαρμογή του ΟΠΣ Μετανάστευση στις προβλέψεις της παρούσας υπουργικής απόφασης εντάσ-
σεται στο έργο «Υπηρεσίες Συντήρησης, Υποστήριξης
και Αναβάθμισης του ΟΠΣ Μετανάστευσης» (κωδικός
ενάριθμος έργου 2023ΣΕ95620008), το οποίο συγχρηματοδοτείται από το Ευρωπαϊκό Ταμείο Ασύλου, Μετα-
νάστευσης και Ένταξης, με συνολικό προϋπολογισμό
έργου, 2.473.800,00 ευρώ, αποφασίζουμε:
Άρθρο 1
1. Από την 31η Μαρτίου 2024, η αίτηση για αρχική
χορήγηση μόνιμης άδειας διαμονής επενδυτή, καθώς
και η αίτηση για αρχική χορήγηση άδειας διαμονής στα
μέλη οικογένειάς τους, σύμφωνα με τις διατάξεις των
άρθρων 95 και 100 του ν. 5038/2023, δύναται να κατατίθεται σε οποιαδήποτε υπηρεσία μιας στάσης των
Διευθύνσεων Αλλοδαπών και Μετανάστευσης των Αποκεντρωμένων Διοικήσεων της χώρας, καθώς και στην
υπηρεσία μίας στάσης της Διεύθυνσης Αδειών Διαμονής
του Υπουργείου Μετανάστευσης και Ασύλου.
2. Αίτηση για την ανανέωση μόνιμης άδειας διαμονής
επενδυτή, καθώς και αίτηση για την ανανέωση άδειας διαμονής των μελών της οικογενείας του, η οποία χορηγήθηκε,
είτε από την υπηρεσία μίας στάσης της Διεύθυνσης Αδειών
Διαμονής του Υπουργείου Μετανάστευσης και Ασύλου,
είτε από την υπηρεσία μίας στάσης της Διεύθυνσης Αλλοδαπών και Μετανάστευσης των Αποκεντρωμένων Διοική-
σεων της χώρας, υποβάλλεται σε οιαδήποτε υπηρεσία μιας
στάσης των Διευθύνσεων Αλλοδαπών και Μετανάστευσης
των Αποκεντρωμένων Διοικήσεων της χώρας, καθώς και
στην υπηρεσία μίας στάσης της Διεύθυνσης Αδειών Διαμονής του Υπουργείου Μετανάστευσης και Ασύλου.
3. Εκκρεμείς αιτήσεις κατά την έναρξη ισχύος της παρούσας, εξετάζονται από την υπηρεσία μιας στάσης,
στην οποία έχουν υποβληθεί.
Άρθρο 2
Η ισχύς της παρούσας απόφασης αρχίζει από την
31η Μαρτίου 2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Άγιος Ιωάννης Ρέντης, 1 Μαρτίου 2024
Ο Υπουργός
ΔΗΜΗΤΡΙΟΣ ΚΑΙΡΙΔΗΣ
Ι
Αριθμ. 2505
(3)
Κατάταξη προσωπικού στoν Δήμο Αλίμου, σύμφωνα με τις διατάξεις του άρθρου 27 του ν. 5056/2023.
Ο ΔΗΜΑΡΧΟΣ ΑΛΙΜΟΥ
Έχοντας υπόψη:
1. Τις διατάξεις του άρθρων 27 του ν. 5056/2023 «Αναμόρφωση του συστήματος διακυβέρνησης Οργανισμών
Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης,
ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και
λοιπές διατάξεις του Υπουργείου Εσωτερικών» (Α’ 163).
2. Την υπ’ αρ. 1899/08.01.2024 πράξη του Γραμματέα της Αποκεντρωμένης Διοίκησης, με την οποία διαπιστώνεται
η κατάργηση του Ν.Π.Δ.Δ. με την επωνυμία «Θουκυδίδειος Πολιτιστικός Οργανισμός Πολιτισμού και Αθλητισμού
Αλίμου» (Β’ 128).
3. Τις διατάξεις της υπ’ αρ. 13049/4840/5-3-2018 (Β’ 762) απόφασης του Συντονιστή της Αποκεντρωμένης Διοίκησης Αττικής, με την οποία εγκρίθηκε η υπ’ αρ. 53/2018 απόφαση του Δημοτικού Συμβουλίου Δήμου Αλίμου περί
τροποποίησης του Οργανισμού Εσωτερικής Υπηρεσίας του Δήμου.
4. Το γεγονός ότι με την παρούσα δεν προκαλείται επιπλέον δαπάνη σε βάρος του προϋπολογισμού του Δήμου
Αλίμου, αποφασίζουμε:
Την κατάταξη των κάτωθι υπαλλήλων στον Δήμο Αλίμου σε συνιστώμενες με τις διατάξεις της παρ. 2 περ. β του
άρθρου 27 του ν. 5056/2023 θέσεις της αντίστοιχης κατηγορίας, κλάδου/ειδικότητας ως εξής:
Α/Α
ΕΠΩΝΥΜΟ
ΟΝΟΜΑ
ΠΑΤΡΩΝΥΜΟ
ΚΛΑΔΟΣ
ΕΙΔΙΚΟΤΗΤΑ
ΤΣΙΦΙΛΙΤΑΚΟΣ
ΙΩΑΝΝΗΣ
ΑΝΤΩΝΙΟΣ
ΔΕ ΔΙΟΙΚΗΤΙΚΟΥ/
ΛΟΓΙΣΤΙΚΟΥ
ΔΙΟΙΚΗΤΙΚΟΥ/
ΛΟΓΙΣΤΙΚΟΥ
ΛΙΟΣΗΣ
ΛΕΩΝΙΔΑΣ
ΝΙΚΟΛΑΟΣ
ΥΕ ΦΥΛΑΚΩΝ
ΦΥΛΑΚΩΝ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1596/11.03.2024
Η ισχύς της παρούσας αρχίζει από 01.01.2024.
Η απόφαση αυτή να δημοσιευθεί στην Εφημερίδα της Κυβερνήσεως.
Άλιμος, 25 Ιανουαρίου 2024
Ο Δήμαρχος
ΑΝΔΡΕΑΣ ΚΟΝΔΥΛΗΣ

[Source: 20240201596.pdf | Tokens: 11526]